Виктор Хара
Молитва към един орач

Превод от испански: Никола Инджов, 1998

chitanka.info

Стани и погледни към планината!

От нея прииждат

ветровете, слънцето и водата!

Ти, който правиш да текат реките,

ти, който правиш да лети душата,

стани и погледни си ти ръцете!

Към своите братя протегни ги вече смело!

Ще тръгнем дружно,

една и съща е кръвта ни!

Спаси ни от оня, който ни владее

посредством бедността ни!

Установи

твоето справедливо царство,

равенството твое!

Издухай като вятър

равнинското цвете,

пречисти чрез огън

цевта на мойта пушка!

Да бъде твоята воля тук

на земята ни грешна!

Дай ми твоята сила и смелост,

за да се боря!

Издухай като вятър

равнинското цвете,

пречисти чрез огън

цевта на мойта пушка!

Стани и погледни си ти ръцете!

Към своите братя протегни ги вече смело!

Ще тръгнем дружно!

Една и съща е кръвта ни!

Сега ще тръгнем и в часа

на нашата гибел.

Амин!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.